LOXLEY ในวันฟ้าเปิด
เรื่องนี้มีข้อมูลที่ต้องคิดมากมายหลายเรื่องด้วยกัน และหนึ่งในนั้นก็คือ LOXLEY มักจะมีโปรเจ็คใหม่เกิดขึ้นเป็นประจำ ซึ่งแต่ละโปรเจ็คก็ส่งผลโดยตรงกับรายได้ และกำไรของบริษัทอย่างมีนัยสำคัญนะครับ
7 ส.ค. 2559

สภาแมงเม่า : ดร.สมชาย 
 
คุณวรรณา จากจตุจักร กรุงเทพฯ พูดถึงสถานการณ์ของหุ้น LOXLEY หรือ บริษัท ล็อกซเล่ย์ จำกัด (มหาชน)นับตั้งแต่มีข่าวเกี่ยวกับรถเมล์ไฟฟ้าออกมาเป็นระรอก หุ้นตัวนี้ก็ออกอาการเริงร่าสุดๆ ดิฉันจึงเชื่อว่า นี่เป็นฟ้าวันใหม่ของหุ้นหวยออนไลน์ และธุรกิจดังกล่าวจะเป็นตัวพลิกโฉมให้กำไรของบริษัทเติบโตอย่างมีนัยสำคัญอย่างแน่นอน จึงอยากรู้ว่า อาจารย์คิดเหมือนดิฉันหรือเปล่า!
 
เรื่องนี้มีข้อมูลที่ต้องคิดมากมายหลายเรื่องด้วยกัน และหนึ่งในนั้นก็คือ LOXLEY หรือ บริษัท ล็อกซเล่ย์ จำกัด (มหาชน) มักจะมีโปรเจ็คใหม่เกิดขึ้นเป็นประจำ ซึ่งแต่ละโปรเจ็คก็ส่งผลโดยตรงกับรายได้ และกำไรของบริษัทอย่างมีนัยสำคัญนะครับ
เพียงแต่โปรเจ็คดังกล่าวจะสำเร็จลุล่วงขนาดไหน ก็เป็นเรื่องที่ต้องติดตามดูอย่างใกล้ชิด
เรื่องนี้เห็นได้จากสมัยที่ทำหวยออนไลน์ ก็คาดหมายกันว่า หนทางจะสดใสราบรื่น พอเอาเข้าจริงๆ กลับกลายเป็นเรื่องที่คาราคาซัง ซึ่งส่งผลให้ราคาหุ้นในช่วงแรกๆ ทะยานขึ้นอย่างต่อเนื่อง แต่เมื่อรอไปรอมาโปรเจ็คยังไม่เกิดขึ้นสักที ราคาหุ้นก็ร่วงเป็นใบไม้ร่วง
น่าแปลกใจตรงที่ การร่วงหล่นของหุ้น LOXLEY บางทีก็เยอะเกินไปหน่อย จึงกลายเป็นโอกาสทองของคนที่มีเงินเย็น ซึ่งสามารถซื้อหุ้นตัวนี้ได้ในราคาค่อนข้างต่ำนั่นเอง
 
(หน่วย : ล้านบาท)
 
ที่สำคัญคือ เมื่อดูจากงบการเงินจะเห็นว่า ผลการดำเนินงานในปี 59 ออกมาค่อนข้างดี และเมื่อนำมารวมกับโปรเจ็ครถเมล์ไฟฟ้าดังกล่าว ย่อมทำให้เชื่อว่า กำไรทั้งปีจะออกมาดีกว่าปี 58 อย่างแน่นอน จึงกลายเป็นแรงผลักดันให้ราคาหุ้นขยับขึ้นไปเรื่อยๆ
วันนี้ถึงต้องถามนักลงทุนว่า นี้ใช่ฟ้าวันใหม่ของ LOXLEY หรือเปล่า?
หากคิดว่า “ใช่” ก็จินตนาการต่อไปได้เลยว่า กำไรในไตรมาสถัดไปตลอดทั้งปี 59 จะออกมาดีเหมือนกับไตรมาส 1 ปี ก็พูดได้ทันทีว่า กำไรจะอยู่ราว 480 ล้านบาท กำไรต่อหุ้นน่าจะอยู่ที่ระดับ 0.20 บาท
เมื่อนำมาคิดบนพื้นฐาน P/E ที่ 20 เท่า ราคาหุ้นก็ควรขึ้นไปอยู่แถวๆ 4 บาทเป็นอย่างต่ำนะครับ
ขณะที่ราคาหุ้นในกระดานยังยืนไม่ถึง 3 บาท คุณคิดว่า LOXLEY น่าลงทุนไหมหล่ะ
…
 

กราฟประกอบข่าว : Aspen, ราคาปิด ณ วันที่ 5 ส.ค.59